钦定古今图书集成/明伦汇编/皇极典/第205卷 > 商
## 钦定古今图书集成/明伦汇编/皇极典/第205卷 > 商

商以建丑月为岁首。

按《史记殷本纪》：“汤践天子位，改正朔，易服色，上白，朝
会以昼。”

按《宋书礼志》：殷以十二月为正，法物之牙，色上白。
按《汲冢周书》，“商汤用师于夏，除民之灾，顺天革命，改
正朔，变服殊号，一文一质，示不相沿，以建丑之月为
正。”

按《大纪》：“汤归于亳，践天子位，定都焉。以斗杓建丑冬
十二月为岁首，是谓地统。以日中为朔，改岁曰祀。行
甲寅历。”